BSC - Regionalna razvojna agencija Gorenjske

Tematska delavnica za pripravo projektov LAS GORENJSKA KOŠARICA ZA PODEŽELJE
2024-06-17 09:30 - 12:00 (Africa/Abidjan) | Kovačnica, Poštna ulica 4, Kranj, 4000, Slovenija
LAS Gorenjska košarica za podeželje vabi vse zainteresirane na Tematsko delavnico za pripravo projektov LAS za kmetijski in regionalni sklad . Delavnica je namenjena vsem, ki želite sodelovati pri pripravi projektov, predstavljeni bodo pogoji za pripravo in izvajanje projektov iz kmetijskega (EKSRP) in regionalnega (ESRR) sklada. V prvi vrsti pa bo delavnica priložnost za mreženje, izmenjavo mnenj ter za nova poznanstva, ki bodo lahko osnova za prihodnja partnerstva pri projektih.
Pridružite se nam v ponedeljek, 17. 6. 2024, ob 9.30 v prostorih Podjetniškega centra Kovačnica (Poštna ulica 4, 4000 Kranj). Ne zamudite priložnosti!
Zaradi lažje organizacije vas prosimo za obvezno prijavo na delavnico preko spletnega obrazca:

Izpolni v Google Obrazcih
QR Koda

Pohodniška tura od Jezerskega do Preddvora po daljinski pohodniški poti Karavanke
2024-06-18 07:00 - 15:00
Regionalna razvojna agencija Gorenjske – BSC Kranj v sodelovanju z Občino Jezersko in Občino Preddvor organizira brezplačno vodeno pohodniško turo od Jezerskega do Preddvora, ki je del daljinske pohodniške poti Karavanke.

Program vključuje strokovno vodenje na srednje zahtevnem pohodu, degustacijo planinske in domače kulinarike ob zaključku izleta, ogled naravnih znamenitosti in kulturne dediščine ter različna doživetja, ki ustvarjajo celovito izkušnjo za obiskovalce območja.

PRIJAVA: Udeležba je brezplačna, na izlet se prijavite preko naslednje povezave: https://bit.ly/3ySELKF

Zbirno mesto:

Udeleženci iz smeri Preddvora: Avtobusno postajališče Preddvor Križnar: ob 6:50 (odhod avtobusa ob 7:00)

Udeleženci iz smeri Jezerskega: avtobusna postaja Jezersko Kazina: ob 7:15

Tura: Kanonir – Podstoržič – Bašeljski preval – Planinski dom na Kališču – Mače/Preddvor

Višinska razlika: 923 m

Razdalja: 15,5 km

Malica: Ob zaključku pohoda.

Oprema za pohodnike:

Pohodni čevlji in pohodna oblačila za različne vremenske situacije

Sončna očala in/ali pokrivalo, po potrebi tudi sončno kremo

Rezervna oblačila

Voda/osvežilna pijača

Preoblikovanje izdelkov v storitev
2024-11-14 15:00 - 18:00 | Kovačnica, Poštna ulica 4, Kranj, 4000, Slovenija
Ste podjetnik in se stalno sprašujete kako izboljšati ponudbo z novimi storitvami? Veste kaj je »storitvizacija« (ang. servitisation) in kako jo izvajati? Katera orodja vam lahko pri tem pomagajo?
Odgovore na ta vprašanja dobite na delavnici »Preoblikovanje izdelkov v storitve«!
Storitvizacija je oblikovanje novih storitev na podlagi obstoječih produktov, ki so že v ponudbi podjetja. Tako namesto samega izdelka ponujate bodisi kombinacijo izdelkov in storitev, bodisi samo storitev.
Seznanili se boste z enim izmed ključnih orodij za ustvarjanje novih ali izboljšanje obstoječih storitev, naučili se boste vizualizirati in analizirati strankino izkušnjo z izdelkom in/ali storitvijo ter identificirati področja za izboljšanje ponudbe.
Delavnica je namenjena je namenjen mikro, malim in srednje velikim podjetnikom (člani uprav, zaposleni, osebe, odgovorne za razvoj izdelkov in storitev), pa tudi osebam, ki to želijo postati (študentje, brezposelni).
Dogodek bo potekal v angleškem jeziku.
Udeležba na dogodku je brezplačna, potekal pa bo v četrtek, 14. novembra 2024 , z začetkom ob 15. uri.
Prijave zbiramo samo preko Eventbrite-a.
***Neudeležbo nam prosim sporočite vsaj 24 ur pred dogodkom in tako omogočite udeležbo osebi na čakalni listi. ****
Za več informacij smo dosegljivi na info@kovacnica.si ali na telefonu 04/77 77 251.
Dogodek financira projekt: INNO2MARE

Tematski seminar INTEGRIRANA ZELENA INFRASTRUKTURA ZA GOZDOVE IN DREVESA
2025-01-22 10:30 - 15:30 | spletna delavnica
Vabimo vas k sodelovanju na 2. medregionalnem tematskem seminarju „Celostna zelena infrastruktura za gozdove in drevesa“, ki je organiziran v okviru
projekta GIFT („Green Infrastructure for Forest and Trees“) programa Interreg Europe

Na spletnem seminarju, ki bo potekal 22. januarja 2025, od 10. do 15.30 ure boste lahko od projektnih partnerjev in strokovnjakov iz Španije, Švedske, Belgije, Nizozemske, Nemčije, Italije, Slovenije, Latvije in Hrvaške spoznali različne vidike dobrih praks, povezanih z zeleno infrastrukturo gozdov in dreves. Vsebino in program seminarja si lahko ogledate v priloženem dokumentu.
Ne dovolite, da vam ta priložnost uide, in do 17. januarja 2025 izpolnite prijavnico: https://docs.google.com/forms/d/1Gy3PgW7r_9gI7qlBHtkjwrB9RqscSyBInUadAPpcup8/edit
Povezava do 2. medregijskega tematskega seminarja in končni program bosta prijavljenim udeležencem poslana nekaj dni pred dogodkom.
Cilj projekta GIFT je razviti inovativen medsektorski pristop pri oblikovanju zelene infrastrukture dreves in gozdov ter spodbujati njihovo povezljivost v različnih tipih krajine z vključevanje v politične dokumente različnih sektorjev. Več informacij o projektu je na voljo na spletni strani: https://www.interregeurope.eu/gift.
PROGRAM

POVEZOVANJE RAZISKAV & PODJETNIŠTVA ZA PRIHODNOST
2025-01-29 09:00 - 15:30 | Kovačnica, Poštna ulica 4, Kranj, 4000, Slovenija
Pridružite se nam na dogodku, kjer se bomo pogovarjali o skupnih priložnostih raziskovalcev in podjetnikov! Spoznali boste kako prenesti znanje in tehnologije iz akademskega sveta v industrijo ter kako komercializirati raziskovalne dosežke. Dogodek je idealen za podjetnike, ki iščejo inovativne rešitve in nove ideje, ki lahko obogatijo njihov poslovni model, ter za raziskovalce, ki želijo svoje ideje pripeljati do trga. S sodelovanjem boste lahko odprli vrata novim poslovnim priložnostim in povečali konkurenčnost. Ne zamudite priložnosti za širjenje svoje mreže in iskanje novih partnerstev!
Predavatelj: Rok Stritar
Rok Stritar, ustanovitelj in direktor spletne trgovine za gorniško opremo Kibuba ter mentor, ki pomaga startupom na področju razvoja poslovnih modelov bootstrappinga, upravljanja in celostnega razvoja podjetja.
Program:
-09:00 – 09:30: Registracija udeležencev in uvod v usposabljanje
-09:30 – 10:30: Predavanje 1 – Zakaj podjetništvo. V čem so si podobni podjetniki in raziskovalci.
-10:30 – 10:45: Odmor
-10:45 – 12:00: Predavanje 2 – Podjetniški proces in različne vloge v podjetniškem timu.
-12:00 – 13:00: Kosilo in mreženje
-13:00 – 14:30: Koncept MVP in kako lahko dizajnerski pristop (ang. design thinking) pomaga.
Udeležba na dogodku je brezplačna, potekal pa bo v sredo, 29. januarja 2024 , z začetkom ob 9. uri. Prijave zbiramo samo preko Eventbrite-a.
***Neudeležbo nam prosim sporočite vsaj 24 ur pred dogodkom in tako omogočite udeležbo osebi na čakalni listi. ****
Za več informacij smo dosegljivi na info@kovacnica.si ali na telefonu 04/77 77 251

POSPEŠEK ZA RAST IN RAZVOJ
2025-03-19 09:00 - 12:00 | Kovačnica, Poštna ulica 4, Kranj, 4000, Slovenija
Vabimo vas na dogodek, na katerem boste izvedeli več o najnovejših priložnostih financiranja ter podpori za razvoj in rast vašega podjetja. Dogodek organiziramo v sodelovanju z Ministrstvom za kohezijo in regionalni razvoj (MKRR), BSC Kranj, Regionalno razvojno agencijo Gorenjske in Kovačnico – podjetniškim inkubatorjem Kranj, v okviru sredstev tehnične pomoči evropske kohezijske politike za obdobje 2021-2027.
.
PROGRAM DOGODKA:9.00 – 9.30: Prihod udeležencev in registracija
9.30 – 9.35: Uvodni nagovor , Lidija Kovač , v.d. direktoja BSC Kranj, RRA Gorenjske
9.35 – 10.10: Priložnosti vezane na S5Predstavitev splošnih priložnosti, ki jih ponuja S5, vključno z napovedjo javnega razpisa za razvojne projekte TRL 3-6 , I3 in drugimi centraliziranimi razpisi, Marko Hren in Jože Petkovšek (Ministrstvo za kohezijo in regionalni razvoj).
10.10 – 10.30: Priložnosti za podjetja v SRIP-ih– SRIP GoDigital spodbuja digitalno transformacijo podjetij z uvajanjem naprednih digitalnih tehnologij in rešitev za povečanje konkurenčnosti na globalnem trgu., Andreja Lampe– SRIP PSiDL (Pametne Stavbe in dom z lesno verigo) podpira razvoj pametnih rešitev na področju pametnih in trajnostnih stavb ter pokrivajo tako gradbene proizvode, les in na lesu osnovane materiale, komponente, naprave in sisteme, notranjo opremo in rešitve za pametno upravljanje stavb, Frederik Knez
10:30 – 11:00: Odmor z mreženjem
11.00 – 11.30: Priložnosti platforme STEP Slovenski podjetniški sklad je nacionalna kontaktna točka za platformo STEP (Strateške tehnologije za evropsko platformo). V okviru platforme STEP lahko podjetja pridobijo podporo za raziskave, razvoj in inovacije, mentorstvo, svetovanje ter povezovanje z investitorji in strokovnjaki, za aktivnosti vezane na STEP tehnologije, predstavnik Slovenskega podjetniškega sklada, Nacionalna kontaktna točka STEP .
11:30 – 12:00: Podpora podjetjem pri rasti in internacionalizaciji Kovačnica je podjetniški inkubator v Kranju, ki kot podporni akter za podjetništvo spodbuja razvoj inovativnih idej, nudi mentorstvo ter omogoča mreženje in rast start-upov in podjetij.LIFT 2025 je program pospeševanja, namenjen ambicioznim podjetnikom s potencialom za rast. Ponuja celovito podporo s pomočjo vrhunskih delavnic, mentorstva, ekspertnega svetovanja – prijave v letošnji LIFT so še odprte!
.
KOMU JE DOGODEK NAMENJEN:Dogodek je namenjen propulzivnim razvojnim podjetjem in start-upom , ki iščejo priložnosti za rast, razvoj in širitev na mednarodne trge.
.
KDAJ IN KJE:Dogodek bo potekal 19. marca 2025, od 9.00 dalje v prostorih Kovačnice – podjetniškega inkubatorja Kranj (Poštna ulica 4, Kranj).Možnost parkiranja za udeležence je “Parkirišče Pri Čebelici” in “Parkirišče Likozarjeva”.
.
PRIJAVA:Udeležba na dogodku je brezplačna .Število mest je omejeno, zato vas prosimo, da svojo udeležbo potrdite čim prej preko povezave: (objava dogodka in registracija preko sistema Evenbrite)
Ne zamudite priložnosti za pridobitev ključnih informacij o financiranju, mreženju s strokovnjaki in navezovanju novih poslovnih stikov.
.
Veselimo se vaše udeležbe!MKRR, BSC Kranj in Kovačnica – podjetniški inkubator

Povezovanje raziskav & podjetništva za prihodnost, 2. del
2025-04-14 09:00 - 15:30 | Kovačnica, Poštna ulica 4, Kranj, 4000, Slovenija
Pridružite se nam na dogodku, kjer se bomo pogovarjali o skupnih priložnostih raziskovalcev in podjetnikov! Spoznali boste kako prenesti znanje in tehnologije iz akademskega sveta v industrijo ter kako komercializirati raziskovalne dosežke. Dogodek je idealen za podjetnike, ki iščejo inovativne rešitve in nove ideje, ki lahko obogatijo njihov poslovni model, ter za raziskovalce, ki želijo svoje ideje pripeljati do trga. S sodelovanjem boste lahko odprli vrata novim poslovnim priložnostim in povečali konkurenčnost. Ne zamudite priložnosti za širjenje svoje mreže in iskanje novih partnerstev!

Predavatelj: Rok StritarRok Stritar, ustanovitelj in direktor spletne trgovine za gorniško opremo Kibuba ter mentor, ki pomaga startupom na področju razvoja poslovnih modelov bootstrappinga, upravljanja in celostnega razvoja podjetja.

Program:09:00 – 09:30: Registracija in prijeten začetek09:30 – 10:30: Vitka filozofija kot teoretična podlaga za nove poslovne priložnosti na raziskovalnem področju.10:30 – 10:45: Odmor in kavica10:45 – 12:00: Lean Startup v praksi: Kako razviti uporabniku prijazne inovacije in hitro preveriti poslovne modele.12:00 – 13:00: Kosilo in sproščeno mreženje13:00 – 14:30: Identifikacija priložnosti za sodelovanje med univerzami, start-upi in industrijami

Dogodek je financiran iz projekta Inno2mare, programa Obzorje Evropa.
– –Udeležba na dogodku je brezplačna, potekal pa bo v ponedeljek, 14. aprila 2025 , z začetkom ob 9. uri. Prijave zbiramo samo preko Eventbrite-a.

Predstavitev osnutka Strategije regionalnega razvoja Slovenije 2026–2050
2025-11-10 13:00 - 15:00 | Podjetniški inkubator Tržič, Predilniška cesta 16b, Tržič, 4290, Slovenia
VABILO
na predstavitev osnutka
STRATEGIJE REGIONALNEGA RAZVOJA SLOVENIJE 2026–2050,
ki bo v ponedeljek, 10. novembra 2025, ob 13. uri,
v sejni sobi Podjetniškega inkubatorja Tržič,
Predilniška cesta 16b, Tržič, I. nadstropje
BSC Kranj, Regionalna razvojna agencija Gorenjske skupaj z Ministrstvom za kohezijo in regionalni razvoj organizira regijsko predstavitev osnutka Strategije regionalnega razvoja Slovenije 2026–2050. Strategija bo predstavljala strateški dokument, ki bo sistemsko in celovito urejal skladen regionalni razvoj, opredelil cilje in usmeritve, oblikoval (sektorsko in prostorsko) usklajene ukrepe regionalne politike in dal regionalnemu razvoju potrebno težo in tudi podlago za učinkovitejše spremljanje in vrednotenje.
Program:
13.00–13:05: Uvodni pozdrav, dr. Jure Meglič, direktor BSC Kranj
13:05–13:35: Prestavitev osnutka Strategije regionalnega razvoja Slovenije 2026–2050, Srečko Đurov, državni sekretar, in dr. Robert Drobnič, generalni direktor, Ministrstvo za kohezijo in regionalni razvoj
13.35–15:00: Razprava
Osnutek Strategije regionalnega razvoja Slovenije 2026–2050 je dostopen na spletni strani: https://www.gov.si/zbirke/projekti-in-programi/priprava-strategije-regionalnega-razvoja-slovenije-2026-2050/
Pridružite se nam, delite svoje poglede in izzive ter skupaj z nami odprite razpravo o prihodnosti.
Prijave zbiramo do petka, 7. novembra 2025, do 12. ure, na POVEZAVI.

Demo dogodek
2026-02-02 08:00 - 17:00 | BSC, poslovno podporni center, d.o.o., Cesta Staneta Žagarja 37, Kranj, 4000, Slovenija
Lorem Ipsum is simply dummy text of the printing and typesetting industry. Lorem Ipsum has been the industry’s standard dummy text ever since the 1500s, when an unknown printer took a galley of type and scrambled it to make a type specimen book. It has survived not only five centuries, but also the leap into electronic typesetting, remaining essentially unchanged. It was popularised in the 1960s with the release of Letraset sheets containing Lorem Ipsum passages, and more recently with desktop publishing software like Aldus PageMaker including versions of Lorem Ipsum.

Gorenjski razvojni forum »Turizem s(m)o ljudje«
2026-03-31 16:30 - 20:00
Forum bo priložnost:

za srečanje z vodilnimi predstavniki turističnega gospodarstva v regiji,
za seznanitev z aktualnimi trendi in razvojnimi usmeritvami na področju turizma ter
za poglobljeno razpravo o tem, kako lahko lokalna, nacionalna in evropska sredstva podprejo razvoj turizma v regiji.

Obenem bo dogodek dodatno okrepil povezovanje deležnikov turizma v regiji in podpornega okolja, kar podjetjem omogoča hitrejši razvoj novih turističnih produktov, krepitev razvojnih kapacitet ter doseganje dolgoročne konkurenčne prednosti.
